10. ΕΓΚΥΚΛΙΟΣ Ι.Κ.Α. Αριθ.36410 της 5 Νοεμ.1951 Καταβλητέον ποσόν επιδόματος εις περίπτωσιν επελεύσεως εργατικού ατυχήματος. Γνωρίζομεν εις υμάς, ότι δια την εξεύρεσιν του τεκμαρτού ημερομισθίου ησφαλισμένου, παθόντος εργατικόν ατύχημα βάσει του οποίου θα υπολογισθή το επίδομα κατά τα εν τη παρ. γ΄ του άρθρ.37 του Α.Ν.1846/51 καθοριζόμενα, δεν είναι δυνατόν να συνυπολογισθή εις το ημερομίσθιόν του της ημέρας του ατυχήματος και η εκ μη πραγματοποιηθείσης υπερωριακής απασχολήσεως αμοιβή, την οποίαν θα ελάμβανεν ούτος εάν θα επραγματοποίει κατά την ημέραν ταύτην υπερωριακήν απασχόλησιν. Δεδομένου  όμως, ότι θα ήτο αντίθετον προς το πνεύμα του νομοθέτου εάν κατέληγεν εις βάρος του ησφαλισμένου ή προφανώς υπέρ αυτού τεθείσα διάταξις του προαναφερθέντος άρθρου είναι ορθόν και δίκαιον όπως εις  περίπτωσιν εργατικού ατυχήματος ο ανωτέρω υπολογισμός του καταβλητέου επιδόματος μη εφαρμόζεται οσάκις ήθελε διαπιστωθή ότι το  κατά τον προνομιακόν τούτον τρόπον εξευρισκόμενον ποσόν επιδόματος υπολείπεται του κατά τας γενικάς διατάξεις της περίπτ. α΄ του ιδίου άρθρου υπολογιζομένου επιδόματος ασθενείας ούτως ώστε να καταβάλλεται και εις τον ησφαλισμένον τούτον το μεγαλύτερον ποσόν όπερ αντιστοιχεί εις το επίδομα ασθενείας. 